Elísabet Jökulsdóttir , rithöfundur og umhverfisverndarsinni skorar á Guðmund Inga Guðbrandsson , umhverfis - og auðlindaráðherra að heimsækja Elínu Öglu Briem á Strandir , stöðva framkvæmdir við fyrirhugaða Hvalárvirkjun og friða Dranagajökulsvíðerni . Elísabet Jökulsdóttir býðst til að skutla Mumma á Seljanes Mynd / Oddvar Hjartarson Valgerður Árnadóttir Auglýsing Elísabet Jökulsdóttir , rithöfundur , birti í kvöld færslu á Facebook-síðu sinni þar sem hún skorar á umhverfisráðherra og ríkisstjórnina að stöðva framkvæmdir við Hvalárvirkjun . Skorar hún jafnframt á Guðmund Inga Guðbrandsson að friða Drangajökulsvíðerni og að heimsækja Elínu Öglu Briem , þjóðmenningarbónda í Árneshreppi , á Seljanes þar sem hún er að reisa hirðingjatjald og býðst til að skutla honum . Framkvæmdirnar við Hvalárvrikjun er afar umdeildar og afhenti Landvernd umhverfisráðherra og forstjóra Umhverfisstofnunar rúmlega fimm þúsund undirskriftir í síðustu viku þess efnis að flýta friðlýsingu þess svæðis sem VesturVerk hyggst virkja á Stöndum og Drangajökulsvíðernum . VesturVerk hefur hafið vegaframkvæmdir á Eyri við Ingólfsfjörð þrátt fyrir að landeigendur Drangavíkur hafi kært leyfi þeirra fyrir framkvæmdum á Hvalárvirkjun . Segir Elísabet í ljóðrænum pistli sínum : „ Sama dag og jarðýtutröllin fóru norður til að " hefja framkvæmdir " af því það " vantar orku " þá gerðust ævintýrin , goðsagan holdi klædd kom róandi á árabáti yfir hafið frá ókunnum draumaheimi , Drangavíkurmenn fundu gamalt landakort , Elín Agla reisti tjald , hirðingjatjald . Elías Svavar lagðist fyrir gröfu . “ Elísabet er ósátt við móttökur sem Elín Agla fékk við áformum um að reisa hirðingjatjald til námskeiðshalds og segir : „ Stórfyrirtækin höfðu milljarða á bak við sig . Elín hafði engan nema auðvitað Seljanesbúa sem buðu hana velkomna . " „ Þetta gengur ekki , ráðist er hér á eina konu , við getum ekki látið það viðgangast , ég skora á þig að heimsækja hana í tjaldið . Ég er á bíl , get skutlað þér norður . " segir Elísabet og beinir skilaboðunum til Guðmundar Inga , umhverfisráðherra .